Lav et referat af nedenstående tekst:

Tekst:
Fem skoler står til at lukke, mens flere institutioner kan ende med at blive lagt sammen. Det er virkeligheden for en lang række borgere i Vesthimmerlands Kommune, efter forvaltningen offentliggjorde en analyse med ni scenarier, der skal sikre fremtidige skoler i Vesthimmerlands Kommune. Derfor inviterer Vesthimmerlands Kommune nu til borgermøder i de berørte områder. Blandt andet viser analysen, at skolerne i Vester Hornum, Gedsted, Ullits, Vestrup og Ranum, er i fare for at lukke. - Vi ønsker at høre borgernes holdninger, meninger og at lade dem komme til orde, og det gør vi blandt andet via høringer, men også via en række borgermøder, sagde Inger Nielsen, formand for Børne- og Familieudvalget i Vesthimmerlands Kommune til TV2 Nord, da analysen kom frem. Se indslag øverst. Det skal der ske på møderne Der er tale om tre borgermøder på henholdsvis Ranum Skole, Vestrup Skole og Gedsted Skole, hvor blandt andre formand Inger Nielsen selv, samt Skole- og Dagtilbudschefen Anders Norup vil være til stede. Borgermøderne skal både indeholde oplæg fra politikerne, men der skal også være tid til debat, står der på det udsendte materiale fra kommunen. Borgermøderne afholdes efter et møde i Børne- og Familieudvalget tirsdag aften, hvor udvalget skal stemme om, om analysens resultater skal sendes i høring. - Jeg regner med, at vi sender scanarierne og analysen i høring, det er den bedste og mest ordentlige måde at gøre tingene på, siger Inger Nielsen. Det er efter formandens vurdering højst sandsynligt, at scanerierne med de mulige lukninger ender i høring. Men om det i sidste ende fører til reelle lukninger af blandt andet fem skoler, kan Inger Nielsen ikke svare på endnu. - Jeg tror ikke, det er realistisk at lukke hele fem skoler, men nu går vi i gang med arbejdet og vi regner med at have en afklaring i juni, siger hun.

Referat:
I løbet af marts gennemfører kommune en række borgermøder i kølvandet på de mulige skole- og dagtilbudslukninger i kommunen.